**Αθήνα:** 15.04.2025

**ΑΝΑΚΟΙΝΩΣΗ**

Δελτίο Τύπου ΠΟΣΣΑΣΔΙΑ για τα προβλήματα των ατόμων με Σακχαρώδη Διαβήτη

**Συνέντευξη Τύπου παραχώρησε η Πανελλήνια Ομοσπονδία Σωματείων Συλλόγων Ατόμων με Σακχαρώδη Διαβήτη, Π.Ο.Σ.Σ.Α.Σ.ΔΙΑ**, εστιάζοντας στην πληθώρα προβλημάτων που προκαλούνται από αποφάσεις, παραλείψεις και συμπεριφορές θεσμικών φορέων, την Τρίτη 27 Μαΐου.

 Οι τρεις θεματικοί πυλώνες που συζητήθηκαν αφορούν: στο υπουργείο Υγείας με αφορμή την εξαίρεση των ιδιωτικών φαρμακείων από την υποχρέωση πιστοποίησης για ιατροτεχνολογικά προϊόντα (Ι/Π), στον ΕΟΠΥΥ αναφορικά με τον εμπαιγμό ασφαλισμένων και παρόχων για τα υλικά διαβήτη και στην εφαρμογή νέου συστήματος ταυτοποίησης και συνταγογράφησης αναλώσιμων υλικών αλλά και τις ανεξήγητες αποφάσεις του Ανώτατου Υγειονομικού Συμβουλίου (ΑΥΣ).

Ο **κ. Χρήστος Δαραμήλας, πρόεδρος ΠΟΣΣΑΣΔΙΑ**, δήλωσε: «*Η Π.Ο.Σ.Σ.Α.Σ.ΔΙΑ. παραμένει σταθερά προσηλωμένη στον ρόλο της ως θεματοφύλακας των δικαιωμάτων των ανθρώπων με Σακχαρώδη Διαβήτη. Με συνέπεια και τεκμηριωμένες παρεμβάσεις, παλεύουμε καθημερινά απέναντι σε αποφάσεις και πρακτικές που υπονομεύουν την αξιοπρεπή και ισότιμη πρόσβαση των ασφαλισμένων σε υπηρεσίες και υλικά υγείας. Δεν θα επιτρέψουμε οι ασάφειες, οι παραλείψεις ή η αδιαφορία να πλήξουν την ποιότητα ζωής των ανθρώπων που εκπροσωπούμε. Η φωνή μας παραμένει δυνατή, διεκδικητική και πάντα στο πλευρό των πολιτών με διαβήτη*».

**Επισυνάπτεται το δελτίο Τύπου της ΠΟΣΣΑΣΔΙΑ.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |